แจ้งข่าวดี ทุเรียนไทยฉลุยเข้าตลาดจีนสำเร็จ ตัววัดผลสำเร็จทุเรียนไทยปลอดโควิด-19
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยว่า ได้รับรายงานจากนายระพีภัทร์ จันทรศรีวงศ์ อธิบดีกรมวิชาการเกษตรเมื่อเช้าวันนี้ ว่า ทุเรียนไทยที่ส่งทางรถไฟผ่านด่านตรวจพืชหนองคายได้ถึงเมืองโมฮ่านของจีนแล้ว เป็นการยืนยันถึงความสำเร็จถึงมาตรการป้องกันโควิดของไทยภายใต้การแนะนำของทางการจีน ซึ่งต้องขอแสดงความยินดีกับความสำเร็จของชาวทุเรียนไทยนางสาววัชริน แหลมคม หัวหน้าด่านตรวจพืชหนองคาย รายงานเข้ามา แต่ยังไม่ได้ตรวจสอบสินค้า เนื่องจากเจ้าหน้าที่จีน ให้แก้ไขข้อมูลในใบรับรองสุขอนามัยพืช แล้วส่งกลับไปใหม่โดยใช้เลขเอกสารเดิม ทางด่านฯหนองคาย จึงแนะนำให้ยื่น แบบ พก.9 เข้ามาในระบบเพื่อจะทำการแก้ไขให้ตามร้องขอ เพื่อออกเอกสารดังกล่าวที่จะระบุข้อความให้ถูกต้องตามเจ้าหน้าที่ฯจีนร้องขอ และส่งไปรษณีย์อิเล็กทรอนิกส์ไปตามที่อยู่ของโมฮ่านเหมือนเดิม